Дышъэр къыхьыгъ | Адыгэ Макъ\nЕвропэм иныбжьыкIэхэм самбэмкIэ язэIукIэгъухэр Кипрэ икъалэу Лимасал щызэхащагъэх. Хэгъэгу 21-мэ ябэнэкIо 260-м нахьыбэ алырэгъум щызэбэныгъ.\nАрмением, Азербайджан, Германием, Грецием, Польшэм, Румынием, Урысыем, нэмыкIхэм ялIыкIохэр зэнэкъокъугъэх. Килограмми 100-м нахьыбэ къэзыщэчыхэрэм Адыгеим щыщ Вардкез Акопян ябэныгъ. КIэух зэIукIэгъум Грузием къикIыгъэм щытекIуагъ.\nАдыгэ Республикэм изаслуженнэ тренерэу Хьакурынэ Дамир Вардкез Акопян егъасэ.\nСурэтым итхэр: хагъэунэфыкIырэ чIыпIэхэр къыдэзыхыгъэхэр.